BAY ตั้ง “กฤติยา ศรีสนิท” นั่งประธานคณะเจ้าหน้าที่สินเชื่อยานยนต์ มีผล 1 ม.ค.63
BAY ตั้ง "กฤติยา ศรีสนิท" นั่งประธานคณะเจ้าหน้าที่สินเชื่อยานยนต์ มีผล 1 ม.ค.63
BAY ตั้ง "กฤติยา ศรีสนิท" นั่งประธานคณะเจ้าหน้าที่สินเชื่อยานยนต์ มีผล 1 ม.ค.63
12 ธ.ค. 2562

นายเซอิจิโระ อาคิตะ กรรมการผู้จัดการใหญ่และประธานเจ้าหน้าที่บริหาร ธนาคารกรุงศรีอยุธยา จำกัด (มหาชน) หรือ BAY ในเครือมิตซูบิชิ ยูเอฟเจ ไฟแนนเชียล กรุ๊ป (MUFG) เปิดเผยว่า ธนาคารฯ ได้แต่งตั้งนางกฤติยา ศรีสนิท ดำรงตำแหน่งประธานคณะเจ้าหน้าที่ด้านธุรกิจสินเชื่อยานยนต์ โดยมีผลตั้งแต่วันที่ 1 มกราคม 2563 เป็นต้นไป
ทั้งนี้นางกฤติยา เป็นผู้บริหารระดับสูงของกรุงศรี ที่มีประสบการณ์และความเชี่ยวชาญในธุรกิจสินเชื่อยานยนต์ ทั้งด้านการบริหารการเงิน การบริหารความเสี่ยง ตลอดจนการวางแผนและบริหารงานสินเชื่อและปฎิบัติการ ที่ผลักดันความสำเร็จและการเติบโตทางธุรกิจให้กับกรุงศรี ออโต้
นอกจากนี้ยังวางกลยุทธ์ในการสร้างพอร์ตสินเชื่อรถจักรยานยนต์ ให้เติบโตเกือบ 3 เท่า ภายใน 4 ปี ตลอดจนพัฒนาผลิตภัณฑ์คาร์ฟอร์แคช มอเตอร์ไซด์ และบุกเบิกธุรกิจนายหน้าประกันภัยให้กับกรุงศรี ออโต้ จนทำให้ธุรกิจเติบโตอย่างแข็งแกร่ง ขณะดำรงตำแหน่งกรรมการผู้จัดการใหญ่ บริษัท อยุธยา แคปปิตอล ออโต้ ลีส จำกัด (มหาชน)
ทั้งนี้ในฐานะประธานคณะเจ้าหน้าที่ด้านธุรกิจสินเชื่อยานยนต์จะมีบทบาทหลักในการขับเคลื่อนกลยุทธ์และบริหารพอร์ตสินเชื่อของกรุงศรี ออโต้ ตลอดจนพัฒนานวัตกรรมผลิตภัณฑ์และบริการอย่างต่อเนื่อง เพื่อคงความเป็นผู้นำด้านธุรกิจสินเชื่อยานยนต์ครบวงจร
อนึ่งนางกฤติยา สำเร็จการศึกษาระดับปริญญาตรีด้านพาณิชยศาสตร์และการบัญชี (วิชาการบัญชี) จากจุฬาลงกรณ์มหาวิทยาลัย และระดับปริญญาโท ด้านบริหารธุรกิจ จาก Marymount University ประเทศสหรัฐอเมริกา